I internasjonal forskning er det i lengre tid stilt spørsmål ved om Specific Language Impariment
som på norsk ofte kalles spesifikke språkvansker,
er et godt navn på språkvansker når man ikke kjenner noe til årsaken.
Det ble derfor gjennomført en engelsk forskningsstudie, og denne studien ble kalt CATALISE.
Målet var at fagfolk skulle bli enige både om hva som kjennetegner ulike typer språkvansker,
og hvilke navn man skal sette på vanskene.
For engelsk kom man blant annet fram til at Developmental Languge Disorder (DLD)
var et bedre navn enn Specific Language Impariment (SLI).
Vi skal komme tilbake til hvorfor, både i denne filmen,
og i intervjuet som vi skal gjennomføre med dere.
For at folk skal få best mulig hjelp med språkvanskene sin,
er det viktig at fagfolk er enige om hvilke navn man skal bruke på ulike språkvansker,
og hva som skal til for å få fagfolk her i landet til å bruke samme navn.
Derfor ville vi gjennomføre en studie, som den engelske, også på norsk.
Det er denne studien vi har invitert dere til å delta i.
Målet er det samme som for den engelske studien,
nemlig å oppnå enighet om navn og inndeling av språkvansker.
Første delen av studien er nå gjennomført, ved at 30 fagfolk
for det meste logopeder, har svart på et spørreskjema om språkvansker.
Jeg vil nå kort presentere tre hovedtemaer som har kommet frem så langt i denne studien.
For det første. Når bør et barn som har problemer med språket henvises til en spesialist, for eksempel logoped, lege eller psykolog?
For det andre. Hvordan skal vi skille mellom ulike typer språkvansker?
Og for det tredje. Hvilken navn bør vi bruke på språkvanskene?
Til det første. Når bør et barn som har problemer med språket henvises til en spesialist?
For eksempel logoped, lege eller psykolog.
Fagpanelet mener blant annet at en viktig grunn til å henvise til spesialist vil være om foreldre,
barnehagelærere, lærere eller andre som kjenner barnet, er bekymra for barnets språk,
måte å snakke på eller hvordan barnet kommuniserer
Det andre punktet handler om hvordan vi skal skille mellom ulike typer språkvansker.
Og punkt tre handler om hvilke navn vi bør bruke på språkvanskene.
Det er dette vi ønsker å snakke mest om når vi intervjuer dere
Vi ser frem til å snakke med dere og høre deres meninger om disse temaene.
Da gjenstår det bare å ønske velkommen til intervju.